Komisjoni otsus 94/561/EÜ,

27. juuli 1994,

millega muudetakse nõukogu otsuseid 79/542/EMÜ, 92/260/EMÜ, 93/195/EMÜ ja 93/197/EMÜ loomatervishoiunõuete kohta registreeritud hobuste impordil, ajutisel impordil ja korduval sissetoomisel Aomenist, Malaisiast (poolsaar) ja Singapurist

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] viimati muudetud komisjoni direktiiviga 92/36/EMÜ, [2] eriti selle artikleid 12, 13, 15 ja 16 ning artikli 19 alapunkti ii,

ning arvestades, et:

nõukogu otsuses 79/542/EMÜ, [3] viimati muudetud komisjoni otsusega 94/310/EÜ, [4] on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi, lambaid ja kitsi, värsket liha ja lihatooteid;

tervishoiutingimused ja veterinaarsertifitseerimine seoses registreeritud hobuste ajutise impordiga, korduva sissetoomisega pärast ajutist eksporti ja impordiga on sätestatud vastavalt komisjoni otsustes 92/260/EMÜ, [5] 93/195/EMÜ, [6] 93/197/EMÜ, [7] viimati muudetud otsusega 94/453/EÜ [8];

pärast ühenduse veterinaarkontrolli Aomenis, Malaisias (poolsaar) ja Singapuris tundub loomade tervislik seisund nendes riikides seoses hobuslaste haigustega olevat rahuldav ning hästistruktureeritud ja -organiseeritud teenistuste kontrolli all;

Aomenis, Malaisias (poolsaar) ja Singapuris ei ole enam kui kuus kuud esinenud malleust, kargtaudi ja vesikulaarset stomatiiti, seal ei ole kunagi esinenud hobuste aafrika katku ja hobuste venetsueela entsefalomüeliiti ning nende haiguste vastu ei vaktsineerita;

Aomeni, Malaisia (poolsaar) ja Singapuri vastutavad veterinaarasutused on kohustunud 24 tunni jooksul teatama teleksi, telefaksi või telegrammi teel komisjonile direktiivi 90/426/EMÜ A lisas mainitud mis tahes haiguse kinnitatud esinemisest või nendevastase vaktsineerimispoliitika vastuvõtmisest või muutmisest ning asjakohase tähtaja jooksul muudatustest impordipoliitikas seoses hobuslastega;

loomatervishoiunõuded ja veterinaarsertifikaadid tuleb vastu võtta, arvestades loomade tervislikku seisundit asjaomastes mitteliikmesriikides; käesolev juhtum puudutab ainult registreeritud hobuseid;

otsustes 79/542/EMÜ, 92/260/EMÜ, 93/195/EMÜ ja 93/197/EMÜ tuleb teha vastavad muudatused;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 79/542/EMÜ lisa 2. ossa lisatakse vastavalt ISO-koodi tähestikulisele järjekorrale järgmised read:

"MO | Aomen | x" | |

"MY | Malaisia (poolsaar) | x" | |

"SG | Singapur | x" | |

Artikkel 2

Otsust 92/260/EMÜ muudetakse järgmiselt.

1. I lisa rühma C kolmandate riikide loetellu lisatakse "Aomen, Malaisia (poolsaar) ja Singapur".

2. II lisa rühmas C esitatud veterinaarsertifikaadi pealkirja kolmandate riikide loetellu lisatakse "Aomen, Malaisia (poolsaar) ja Singapur".

II lisa rühma C joonealuses märkuses 6 asendatakse "Hongkong ja Jaapan" sõnadega "Aomen, Hongkong, Jaapan, Malaisia (poolsaar) ja Singapur".

3. II lisa rühmade A, B, C, D ja E III peatüki punkti d kolmandasse taandesse lisatakse "Aomen", "Malaisia (poolsaar)" ja "Singapur".

Artikkel 3

Otsust 93/195/EMÜ muudetakse järgmiselt.

1. I lisa rühma C kolmandate riikide loetellu lisatakse "Aomen, Malaisia (poolsaar) ja Singapur".

2. II lisa rühmas C esitatud veterinaarsertifikaadi pealkirja kolmandate riikide loetellu lisatakse "Aomen, Malaisia (poolsaar) ja Singapur".

Artikkel 4

Otsust 93/197/EMÜ muudetakse järgmiselt.

1. I lisa rühma C kolmandate riikide loetellu lisatakse "Aomen, Malaisia (poolsaar) ja Singapur".

2. II lisa rühmas C esitatud veterinaarsertifikaadi pealkirjas asendatakse "Hongkong ja Jaapan" sõnadega "Aomen, Hongkong, Jaapan, Malaisia (poolsaar) ja Singapur".

II lisa rühma C joonealuses märkuses 5 asendatakse "Hongkong ja Jaapan" sõnadega "Aomen, Hongkong, Jaapan, Malaisia (poolsaar) ja Singapur".

Artikkel 5

Käesolev otsus on adresseeritud liikmesriikidele.

Brüssel, 27. juuli 1994

Komisjoni nimel

komisjoni liige

René Steichen

[1] EÜT L 224, 18.8.1990, lk 42.

[2] EÜT L 157, 10.6.1992, lk 28.

[3] EÜT L 146, 14.6.1979, lk 15.

[4] EÜT L 137, 1.6.1994, lk 72.

[5] EÜT L 130, 15.5.1992, lk 67.

[6] EÜT L 86, 6.4.1993, lk 1.

[7] EÜT L 86, 6.4.1993, lk 16.

[8] EÜT L 187, 22.7.1994, lk 11.

--------------------------------------------------